CELEX: 62009CN0305
Language: fi
Date: 2009-07-30 00:00:00
Title: Asia C-305/09: Kanne 30.7.2009 — Euroopan yhteisöjen komissio v. Italian tasavalta

24.10.2009   
            
            
               FI
            
            
               Euroopan unionin virallinen lehti
            
            
               C 256/11
            
         Kanne 30.7.2009 — Euroopan yhteisöjen komissio v. Italian tasavalta
   (Asia C-305/09)
   2009/C 256/22
   Oikeudenkäyntikieli: italia
   
      Asianosaiset
   
   
      Kantaja: Euroopan yhteisöjen komissio (asiamiehet: L. Flynn ja E. Righini)
   
      Vastaaja: Italian tasavalta
   
      Vaatimukset
   
   
               —
            
            
               Kantaja vaatii, että yhteisöjen tuomioistuin toteaa, ettei Italian tasavalta ole noudattanut julkisen talouden kehitystä ja korjaamista koskevista kiireellisistä toimenpiteistä annetulla asetuksella käyttöön otettua tukijärjestelmää koskevan, 14.12.2004 tehdyn komission päätöksen 2005/919/EY (tiedoksiannettu 17.4.2004 numerolla K(2004) 4746, EUVL L 335, s. 39) 2, 3 ja 4 artiklan ja EY:n perustamissopimuksen mukaisia velvoitteitaan, koska se ei ole toteuttanut lainvastaisiksi ja yhteismarkkinoille soveltumattomiksi tällä päätöksellä todettujen tukien poistamisen ja niiden takaisin perimisen edellyttämiä toimenpiteitä asetetussa määräajassa
            
         
               —
            
            
               Italian tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Määräaika, jonka kuluessa Italian tasavallan olisi pitänyt poistaa tukijärjestelmä ja periä takaisin lainvastaisesti maksetut tuet, päättyi kahden kuukauden kuluttua päätöksen tiedoksiantamisesta. Italian viranomaiset ovat nyt neljä vuotta myöhemmin perineet takaisin vain noin 65 prosenttia tuista, joista oli annettu takaisinmaksamista koskeva määräys, ja niiden on vielä ilmoitettava komissiolle niiden tukien määrä, joka on maksettu tuensaajille, joilla ei missään vaiheessa olisi ollut oikeutta saada tukea tästä järjestelmästä.